text stringlengths 4 210 |
|---|
kupona na mulyashi ka viloto |
kalondololafye fyonse nefyo shilenshi ali no mucinshi uukalamba mu blueville nefyo ali no bwinga kuli mwana hugo imfumu ikalamba |
nao kulondolwela abantu ifyo omfwile fyonse abeba no kuti umwaice eshile kuti baye nao |
basowesha bonse bapeela ne cebo kuli bacilolo bonse babili abati lekeni bayetubile mfumu yesu |
kwa kubutukafye bafumina na kucisonso lwa kumputa uko akaice kaashile mfalashi |
abantu bakonkeleko cabapeseshe na maano pakumono kuti akaice kaikate cinama cishaikulila |
babwelako no lubilo bebele awe mupashi wakwa shamitombo wabwela |
kanshi bafikilefye ku blueville ubushiku bwine baleti mailo ni nweli |
ico kwali no kube nshikunkulu no bwinga mu calici elyo baufishe ninshi bapwafye ukupunda imilungu ibili |
mu nshikunkulu mwine emwali no kubo bwinga ku mushi |
ala nshilondolwele nandakai ifyo cali ku ling |
ilyo ling alondokele ku menso ya kwa hugo nafyonse ifyali nokulindika ubwinga fyapwa |
pantu lingi umbi bali no kuodafye |
emukuti kanshi ubwinga nga bwaliko panuma ya kilishimashi |
ling wabene alilumbilililwa uyo |
nao uwakuu ailela mu minwe yakwe |
iyoo shamitombo mwandi ashukilefye |
ku kabara nako ahbudula ashala afwa |
musa wena apola |
koyikoyi ena takokwele kulindila ahbudula kuti abwele iyoo |
papili lefye nshiku shibili ebele naya ku kabara |
afikilile ku hotela kwine kwa alfonsho |
nako uko asangako abashikale abalonda mu yanda pantu balclolela ukuti na bambi abapuupu bakesa |
kuti ashifyumfyuntukako ubushiku uko kwine nokumfwa mu mbali ukutilufonsho balimwikata kumo kwine na ahbudula pa mulandu wa lingi untu aiba ku blueville |
nao lwapya nomba ku blueville |
afikileye ubushiku bwine bwakusefyo bwinga |
cilyafye kwabe cungulo abati nomba ekutwala ba na bwinga li koyikoyi lipitile na kunshila |
lyasuka lyasanga mu kukutikilila lyaishiba ne yanda muntu ba shibwinga balesendama lyaya na pa windo lyalalolela |
ba shibwinga bali mu kayanda beka baletontonkanya ifingi saana ifyamitekele ya caalo cabo |
uku nako ulwa bwinga no lwa ncito |
awe lelo mwandi shamitombo wesu shamusanga |
amaano yalifye ayasalangana mu mutwe |
alati aclenganya ifyo akayacita abantu bakwe ngaya nampo ngakayabasangula abakilistiani akapanike na ba cilolo apalico bakakile wishi |
uku lubali nako atontonkanye ifyakucita ku ncito yakwe |
na koyikoyi nishi talamupelebesha |
ala mu mutwe mwali kwati umuntu anwine ubwalwa asuka alabako alampa no kutontonkanya pe tebulo |
amona yakwana alafuma nokuya mu muputule wa kusendamamo |
kuulalafika nefi aumfwa fye imo ne lepu no musowa wa kwa maria wali na owee |
bwali bushiku kabili shamitombo afwelefye ifyakuswala fya bwinga |
amwenefye uko umukashi wakwe awa no mulopa walipo na cululululululu |
abulilefye akafofa muli campa wakwe afwampukila na panse ulubilo ninshi abantu nacibapesha na maano |
abaile ku kamba nabo ni bambi |
ka viloto kena kwisafulumuka no lubilo nako kabalikita na panuma |
kuti kalifye ngo mu kamona fyayawa mansa |
koyikoyi na mu mfuti intu akwete at nalisha mukwai yakanininafye |
epa kutinta muli tai wakwa shamitombo nomba ena alapupilafye |
nako ka viloto bwangu bwangukufika ninshi apo balelwila ukutole mfuti yakwa shamitombo apo yaponene |
koyikoyi ukuboko kumo kuli pa mukoshi wakwa shamitombo kumbi nako kulepepesha napali mfuli |
aa lwali lubuli |
cilya fye viloto ati epa mfuti naikata koyikoyi amutinta kukulu awa |
nomba uku nako atinta na shamitombo pa mukoshi apunda ka viloto umutima nomba wacisa |
katifye kapilibuke libili litatu nakesa fyumfyuntunka na mu mfuti langu |
kati nokuu wafwilapo nobe pa bupulumushi bobe |
awe e pakwimya maboko mu muulu abati lucimbe |
abantu kwena baishiba ico bamona bapose mfuti panshi abau bacimba |
lelo lacalengele kuti babaleke abati mpaka tubekate abatuntulu iyo |
nakale bapangilefye fyo fine abati tubekate abatuntulu abakutwala ku mipashi yabo pantu inshikunkulu yali mupepi |
bashibekatafye babasenda na ku mushi umo babela babula ne mfuti shabo babika na pa mulungo |
shintu baluba no kushilisha |
bena mu maano yabo bwangubwangu fye baleelenganya no kuti ishimfuti nga baipaya abene shikalabafwako ukulwisha abalwani babo |
ukukonka ku misango yabo ba makusuli tabepaila balwani babo apo pene iyoo kano nga tabacimbile |
ilingi line balabekata babatwala na ku mipashi yabo ubushiku bwa mutulo nga bwafika |
inshikunkulu bacila pa caka umuku umofye kanofye nga cakuli cimo caponapo icikulu saana nge mfwa ya mfumu |
lyena pa kuya ku kushika kano babale bayetula ku mipashi yabo |
kanshi pali abo bantu baikete balefwaya ukuti bepayepo umo |
abashala bali nokubasunga mpaka umwaka ubiye ukese |
pali umo ena bali nga bamulashile umufwi icungulo cine cilya |
alesunta nokusunta |
icabasakamike naco cimbi ku fyakucita musungu untu baikete |
bushe nao uyu mutundu nshi bushe ninshi mwabi awe |
bamobamo fye cbalesokako abanabo abati kwena nelyo line tulefwayo kwipaya aba bantu lacilingile ukuti twipaye uyu muntu wakashike nkanda |
ala aba aba bantu nabo baabo mushobo nga balabu |
bekala ku blueville ku manika fye kutali uku |
kabili bakalipe cibi ni bampoka caalo |
baba ne mfuti shabo ishaluma nganshi |
uyu muntu nga twali tumwipaye ala tatwakalukunte |
palipo bashimapepo bamo babili abo bene e bali na bacilolo bakalamba |
amashina yabo ni ba mukenda na kaitali |
baliindile inshiku shinoono fye mu yanda ya cifungo |
ubushiku bushilile kantu kwaisa na mukenda na kaitali ku kwisa bulako umo ulya alesunta pa kwenda |
mu maano yabo bebele ifi fine ali ne cilonda ca mufwi no mulopa ulenunka e pakuti imipashi yesu iyesekela |
abantu abafina na pa menso ni bankomabantu cinecine |
baishilefye pa macaca na mukolwe lalalila |
bakonkonsha ku ciibi basanga bonse bali mu tulo |
umusungu fye eka e walelola aiminefye lucelocelo |
abeswiila na ku ciibi elyo palabusha na babiye bonse ukuti bese bapupweko umwela panse |
uyo mwela ee uo bashipupilwa mu qanda kanofye mu mpepo lucelocelo |
ala cabukaili eco baline kutifye apakukanina e pabulile |
beena labaishibe ukuti nalimo babatekele kubepaya iyoo |
ico cine balelya icakulya icisuma ceka icili nge nama ne nkoko bena baleti nalimo aba bantu baluse cibi kanshi nakalya |
basuka babuceseshafye panse elyo bashimapepo na bambi baisa balongana akabungwe |
balalandilafye mu cilimi ca bushimapepo ico na bene balulimi bashumfwa kanofye nga ni bashimapepo nabo |
icisheleko kubalondolwela ku minwe abati tulesenda uyu afunike kufi ku mufwi tuye tumufwaile umuti |
abashala bababwekesha na mu kayanda ka cifungo |
imitima yatampa yalaimininina nomba icakucita teco batak wete |
kupela banakililafye |
umusungu wena ifyakutontonkanya fyafulilako |
papitile inshiku shine talya nakulya alangulukafye |
alindilefye ubushiku bwine bwakonkelepo kutifye cilya cine kwaca na mukolwe alila nao e milekele no mweo afwa |
kanshi lilya line bamusendele bailemutwala ku lucengo lwa mipashi yabo |
Subsets and Splits
No community queries yet
The top public SQL queries from the community will appear here once available.